ເຊີເບຍຈັບກຸມທ່ານ Hadzic ທີ່ສານນາໆຊາດ ຕ້ອງການໂຕ
ເຊີເບຍຈັບກຸມ ຫົວໜ້າກະບົດເຊີເບຍ ໃນໂຄຣເອເຊຍ ທີ່ສານອາຍານາໆຊາດ ຕ້ອງການໂຕ ມາດໍາເນີນຄະດີ.
ບັນດາເຈົ້າໜ້າທີ່ເຊີເບຍກ່າວວ່າ ເຂົາເຈົ້າຈັບກຸມທ່ານ Goran Hadzic ໄດ້ແລ້ວ ຊຶ່ງເປັນ ນັກໂທດ ຜູ້ຫລົບໜີຈາກການຈັບກຸມຄົນດຽວທີ່ຍັງເຫຼືອທີ່ສານອາຊະຍາກອນສົງຄາມສະຫະ ປະຊາຊາດຊອກຫາໂຕຢູ່ນັ້ນ ເຈົ້າໜ້າທີ່ເຊີເບຍທ່ານນຶ່ງກ່າວໃນວັນພຸດມື້ນີ້ວ່າ ຜູ້ນໍາກະບົດເຊີເບຍໃນໂຄຣເອເຊຍປາງສົງ ຄາມຢູ່ໃນປະເທດດັ່ງກ່າວໃນຊຸມປີ 1990 ນັ້ນໄດ້ຖືກຈັບກຸມແລ້ວແຕ່ບໍ່ໄດ້ແຈ້ງລາຍລະອຽດ ໃດໆໃຫ້ຊາບໃນເວລານີ້ ທ່ານ Hadzic ໄດ້ຫລົບໜີການຈັບກຸມ ຫລັງຈາກຜູ້ກ່ຽວຖືກກ່າວຫາວ່າມີຄວາມຜິດໃນຂໍ້ ຫາເປັນອາຊະຍາກອນສົງຄາມແລະກໍ່ອາຊະຍາກໍາຕ້ານມະນຸດຊາດໃນປີ 2004 ທ່ານຖືກ ກ່າວຫາວ່າເປັນຜູ້ອອກຄໍາສັ່ງໃຫ້ສັງຫານພວກປະຊາຊົນທີ່ບໍ່ແມ່ນຊາວເຊີເບຍຫລາຍຮ້ອຍ ຄົນຕະຫລອດທັງເນລະເທດພວກປະຊາຊົນອີກຫລາຍພັນຄົນເຊ່ນກັນ ການຈັບກຸມທ່ານ Hadzic ມີຂຶ້ນພຽງບໍ່ເທົ່າໃດສັບປະດາຜ່ານມາ ຫລັງຈາກການຈັບກຸມ ທ່ານ Ratko Mladic ຫົວໜ້າກອງທັບເຊີເບຍໃນບອສເນຍ ໃນເດືອນພຶດສະພາຜ່ານມາ ທ່ານ Mladic ປະເຊີນກັບການຖືກລົງໂທດຈໍາຄຸກຕະຫລອດຊີວິດ ຖ້າທ່ານຖືກຕັດສິນວ່າ ມີຄວາມຜິດແທ້ ໃນຂໍ້ຫາຖານໃຫ້ການສະໜັບສະໜຸນ ການສັງຫານໝູ່ປະຊາຊົນໃນເມືອງ Srebrenica ແລະການປິດລ້ອມກຸງຊາຣາເຢໂວ ນະຄອນຫລວງຂອງບອສເນຍເປັນເວລາ 44 ເດືອນ ຊຶ່ງປະຊາຊົນ 10 ພັນໄດ້ເສຍຊີວິດໄປນັ້ນ